คณะกรรมาธิการกิจการแห่งรัฐเกาหลีเหนือ

**คณะกรรมาธิการกิจการแห่งรัฐสาธารณรัฐประชาธิปไตยประชาชนเกาหลี** (; ; ย่อ: SAC) เป็นองค์กรที่มีอำนาจทางการเมืองสูงสุดตามรัฐธรรมนูญของประเทศเกาหลีเหนือ คณะกรรมาธิการกิจการแห่งรัฐถูกก่อตั้งขึ้นโดยการแก้ไขรัฐธรรมนูญเกาหลีเหนือใน ค.ศ. 2016 เพื่อแทนที่คณะกรรมการป้องกันประเทศซึ่งก่อนหน้านี้มีบทบาทนำโดยทหาร

องค์กรนี้มีประธานคณะกรรมาธิการกิจการแห่งรัฐเป็นผู้นำ โดยทั่วไปในเอกสารทางการของเกาหลีเหนือจะเรียกว่า "ประธานกิจการแห่งรัฐ" ซึ่งถูกกำหนดให้เป็นประมุขแห่งรัฐและผู้นำสูงสุดของประเทศ ประธานคนปัจจุบันคือคิม จ็อง-อึน รองประธานหมายเลขหนึ่งคือชเว รยง-แฮ ซึ่งดำรงตำแหน่งประธานคณะกรรมาธิการสามัญประจำสมัชชาประชาชนสูงสุดด้วย

## ประวัติศาสตร์
องค์กรก่อนหน้าคือคณะกรรมการป้องกันประเทศ ก่อตั้งขึ้นใน ค.ศ. 1972 ในฐานะคณะอนุกรรมาธิการด้านกิจการกลาโหมและความมั่นคงของคณะกรรมาธิการประชาชนสูงสุด ต่อมานำโดยประธานาธิบดีสาธารณรัฐประชาธิปไตยประชาชนเกาหลี คิม อิล-ซ็อง และใช้อำนาจที่คล้ายกันภายใต้กรอบรัฐธรรมนูญ ค.ศ. 1972 ของเกาหลีเหนือ

คณะกรรมการป้องกันประเทศถูกแยกออกจากสมัชชาประชาชนสูงสุดใน ค.ศ. 1992 และคิม จ็อง-อิลได้รับการแต่งตั้งอย่างเป็นทางการให้เป็นประธานขององค์กรนี้ ใน ค.ศ. 1998 สองปีหลังอสัญกรรมของคิม อิล-ซ็อง คณะกรรมการป้องกันประเทศได้รับอำนาจให้เป็นองค์กรสูงสุดด้านการป้องกันประเทศ และสอดคล้องกับอุดมการณ์ซ็อนกุน ซึ่งเป็นอำนาจทางการเมืองสูงสุดของรัฐและกรอบกฎหมายสำหรับระบอบเผด็จการส่วนบุคคลของคิม จ็อง-อิล

ภายจากการประชุมใหญ่ครั้งที่ 7 ของพรรคแรงงานเกาหลี รัฐธรรมนูญได้รับการแก้ไขเพิ่มเติมในเดือนมิถุนายน ค.ศ. 2016 ซึ่งปฏิรูปคณะกรรมการป้องกันประเทศให้กลายเป็นคณะกรรมาธิการกิจการแห่งรัฐร่วมสมัย โดยมีบทบัญญัติที่แก้ไขเพิ่มเติมระบุถึงอำนาจขององค์กรในการควบคุมนโยบายแห่งชาติ

## อำนาจและความรับผิดชอบ
มาตรา 106 ของรัฐธรรมนูญแห่งสาธารณรัฐประชาธิปไตยประชาชนเกาหลีกำหนดให้คณะกรรมาธิการกิจการแห่งรัฐเป็นองค์กรสูงสุดของรัฐในการชี้นำนโยบายแห่งอำนาจอธิปไตยของรัฐ มาตรา 109 ของรัฐธรรมนูญระบุว่าอำนาจของคณะกรรมาธิการกิจการแห่งรัฐคือ:
*พิจารณาและตัดสินใจเกี่ยวกับนโยบายสำคัญของรัฐ รวมถึงนโยบายด้านการป้องกันประเทศและความมั่นคง
*กำกับดูแลการปฏิบัติตามคำสั่งของประธานคณะกรรมาธิการกิจการแห่งรัฐแห่งสาธารณรัฐประชาธิปไตยประชาชนเกาหลีและการตัดสินใจและคำสั่งของคณะกรรมการ และดำเนินมาตรการเพื่อให้มีการปฏิบัติตาม
*ยกเลิกการตัดสินใจและคำสั่งของหน่วยงานรัฐที่ขัดต่อคำสั่งของประธานคณะกรรมาธิการกิจการแห่งรัฐแห่งสาธารณรัฐประชาธิปไตยประชาชนเกาหลี และการตัดสินใจและคำสั่งของคณะกรรมการในการประชุม

ในทางปฏิบัติ คณะกรรมาธิการกิจการแห่งรัฐกำกับดูแลคณะรัฐมนตรีของเกาหลีเหนือ นอกจากนี้ยังกำกับดูแลโดยตรงต่อสามกระทรวงที่ไม่อยู่ภายใต้คณะรัฐมนตรี ได้แก่ กระทรวงกลาโหม กระทรวงความมั่นคงแห่งรัฐและกระทรวงประกันสังคม รวมถึงกองทัพประชาชนเกาหลี โดยหลักคือกรมเสนาธิการใหญ่กองทัพประชาชนเกาหลีและกรมการเมืองทั่วไปกองทัพประชาชนเกาหลี หน่วยบัญชาการรักษาความปลอดภัยสูงสุดซึ่งมีหน้าที่รับผิดชอบการคุ้มครองผู้นำระดับสูงและรัฐบาล ก็อยู่ภายใต้การบังคับบัญชาของคณะกรรมาธิการกิจการแห่งรัฐด้วย นอกจากนี้ ยังมีอีกหน่วยงานหนึ่งคือคณะกรรมการชี้นำการพลศึกษาและกีฬาแห่งรัฐ (국가체육지도위원회), ซึ่งอยู่ภายใต้คณะกรรมการกิจการแห่งรัฐโดยมีประธานที่ได้รับการแต่งตั้งจากคณะกรรมการนี้

## สมาชิก

ต่อไปนี้คือรายชื่อสมาชิกปัจจุบันของคณะกรรมการกิจการแห่งรัฐ ณ วันที่ 29 กันยายน ค.ศ. 2021:

## อ้างอิง



### บรรณานุกรม
*

หมวดหมู่:การเมืองเกาหลีเหนือ
หมวดหมู่:การทหารของเกาหลีเหนือ
หมวดหมู่:คณะกรรมการกิจการแห่งรัฐเกาหลีเหนือ
หมวดหมู่:ก่อตั้งในประเทศเกาหลีเหนือในปี พ.ศ. 2559